Diari Oficial de la Generalitat Valenciana


Sumari del DOGV 6213, del 24-02-2010 (2010/1964)

RESOLUCIÓ de 22 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat per a l'aplicació de diversos programes de suport a centres d'Educació Primària i Educació Secundaria (Pla PROA) l'any 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1964


Data del document
:   22-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * cooperació administrativa
    * administració central

RESOLUCIÓ de 22 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat per a l'aplicació de diversos programes de suport a centres d'Educació Primària i Educació Secundaria (Pla PROA) l'any 2009. [2010/1964]  
El Ministeri d'Educació i la Conselleria d'Educació han subscrit, després de la tramitació prèvia reglamentària, el 28 de desembre de 2009, l'addenda al conveni de col·laboració per a l'aplicació de diversos programes de suport a centres d'Educació Primària i Educació Secundaria (Pla PROA) l'any 2009.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0253/2010, i que figura com a annex d'esta resolució.  
València, 22 de febrer de 2010.- El director general del Secretariat del Consell: Ángel Mompó Romero.  
Addenda al conveni de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'Educació Primària i Educació Secundària (Pla PROA) l'any 2009  
Madrid, 28 de desembre de 2009  
Reunits  
D'una part, Ángel Gabilondo Pujol, com a ministre d'Educació, en virtut del Reial Decret 556/2009, de 7 d'abril, i fent ús de la competència establida en la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
D'una altra part, Alejandro Font de Mora Turón, conseller d'Educació de la Generalitat, en virtut del Decret 8/2007, del president, de 28 de juny, en nom i representació d'esta, i expressament facultat per a este acte per acord del Consell amb data 11 de desembre de 2009.  
Exposen  
1. Que amb data vint-i-u de desembre de 2005, en aquells temps el Ministeri d'Educació i Ciència i Conselleria de Cultura, Educació i Esport de la Generalitat Valenciana van subscriure un conveni per a la realització de diversos programes de suport a centres d'Educació Primària i Educació Secundària, en la base huitena del qual es determinava el caràcter indefinit d'este, excepte revisió o denúncia expressa d'una de les parts, i la determinació per períodes anuals de les actuacions que en cada cas s'ordenaren, per mitjà de la subscripció de la corresponent addenda.  
2. Que el passat tres d'abril de 2009, el Consell de Ministres va aprovar, d'acord amb els criteris establits en el si de la Conferència Sectorial d'Educació, la distribució a les comunitats autònomes d'un crèdit de 72.212.817 euros, destinats al Pla PROA l'any 2009. En el dit acord s'assenyala que la distribució resultant estarà condicionada al compromís amb cada una de les administracions en relació amb el nombre de centres que participen en cada un dels programes del Pla PROA, de tal forma que en el cas que el nombre de centres assumits per alguna d'elles no aconseguirà el que resulta de la distribució, el Ministeri d'Educació assignarà les quantitats sobrants a altres comunitats autònomes que manifesten la seua intenció d'assumir un augment superior.  
De conformitat amb això, ambdós parts acorden que el Programa de suport a centres d'Educació Primària i Educació Secundària es farà durant l'any 2009 d'acord amb les dades i aportacions que s'indiquen en les següents  
Clàusules  
Primera. Nombre de centres participant l'any 2009  
1. Programa d'acompanyament escolar  
El Programa d'acompanyament escolar es farà en el segon i tercer trimestre del curs 2008-2009 en 63 centres d'Educació Primària. En el primer trimestre del curs 2009-2010, 6 centres eixiran del programa, i s'implantarà en altres 8 centres d'Educació Primària que junt amb els 57 que continuaran del curs anterior constituiran un total de 65 centres en el dit Programa.  
El Programa d'acompanyament escolar es farà en el segon i tercer trimestre del curs 2008-2009 en 56 centres d'Educació Secundària. En el primer trimestre del curs 2009-2010, 17 centres eixiran del programa, i s'implantarà en altres 22 centres d'Educació Secundària que junt amb els 39 que continuaran del curs anterior, constituiran un total de 61 centres inclosos en el dit Programa.  
2. Programa de suport i reforç a centres de secundària  
El programa de suport i reforç a centres de secundària es farà en el segon i tercer trimestre del curs 2008-2009 en 79 centres d'Educació Secundària. En el primer trimestre del curs 2009-2010, 4 centres eixiran del programa, 3 passaran al programa d'acompanyament, i s'implantarà en 22 centres d'Educació Secundària, que junt amb els 72 del curs anterior constituiran un total de 94 centres inclosos en el Programa.  
3. La Conselleria d'Educació de la Generalitat podrà incorporar un nombre més gran de centres a qualsevol dels programes, mantenint les seues característiques i assumint íntegrament el cost d'esta incorporació.  
Segona. Aportacions econòmiques l'any 2009  
Els compromisos d'aportacions econòmiques de les administracions firmants per al compliment del present conveni, l'any 2009 ascendixen a un total de 51.690.984 euros.  
El Ministeri d'Educació aportarà l'any 2009 la quantitat total de 5.144.445 euros amb càrrec a l'aplicació pressupostària 01.80.242D.273, del corresponent Pressupost de Despeses del Departament.  
La Conselleria d'Educació aportarà l'any 2009 la quantitat complementària que resulte, en concepte de cofinançament, fins a un màxim de 5.144.445 euros amb càrrec als programes de despesa 40.30.66.627.20.9, 36.47.87.617.41.6, 77.36.03.975.8 i 74.17.90.870.12.7, del Pressupost de la Generalitat per a l'exercici 2009.  
Tercera. Instrumentació del pagament  
El Ministeri d'Educació procedirà a transferir a la Generalitat de la Comunitat Valenciana, a la firma de la present addenda, l'aportació econòmica corresponent a l'any 2009, prevista en la clàusula segona, apartat b) d'esta addenda.  
A l'efecte de la justificació del lliurament, la Generalitat aportarà la documentació corresponent al desenrotllament dels programes i a la justificació de la despesa, d'acord amb allò que s'ha establit per a les comunitats autònomes en l'article 86 de la Llei 47/2003, de 26 de novembre, General Pressupostària.  
Quarta. Finançament pel Fons Social Europeu  
Atés que els programes objecte d'esta addenda, dirigits a l'alumnat de l'Educació Secundària Obligatòria, s'inscriuen en les actuacions del programa operatiu del Fons Social Europeu que el Ministeri d'Educació realitza, la Conselleria d'Educació haurà d'aportar un certificat en què es justifique que ha sigut complida la finalitat per a la qual es va subscriure l'addenda en els programes dirigits a l'alumnat d'Educació Secundària Obligatòria així com l'elaboració d'un dossier que continga els oportuns documents justificatius de la despesa. Així mateix haurà d'incloure el logotip del Fons Social Europeu i la constància explícita del dita cofinançament en els documents, fullets i publicacions que es realitzen en el compliment dels objectius.  
D'acord amb el Reglament (CE) núm. 1083/2006 del Consell d'11 de juliol de 2006 i el Reglament núm. 1828/2006, de la Comissió, de 8 de desembre de 2006, haurà de conservar-se in situ la documentació referida al desenrotllament dels programes dirigits a l'alumnat d'Educació Secundària Obligatòria objecte d'esta addenda (llistats d'alumnes, de professors i altres professionals que han participat en el desenrotllament dels programes, relació d'actuacions, etc.) a fi que es troben a disposició de les autoritats de gestió, certificació o auditoria del Fons Social Europeu.  
Quinta. Vigència del conveni  
La vigència de la present addenda serà fins al 31 de desembre de 2009. A més de l'expiració del seu termini de vigència, seran causes d'extinció de l'addenda:  
- El mutu acord exprés entre les parts.  
- La denúncia d'una de les parts per incompliment o irregularitats greus de l'altra part en l'execució de l'addenda, amb la denúncia prèvia amb un termini d'un mes d'antelació.  
- Per qualsevol altra causa establida en la legislació vigent.  
En el cas d'extinció de l'addenda per les causes indicades anteriorment, s'hauran de garantir per ambdós parts la finalització de les actuacions en curs, sense greuge per als participants en estes.  
Sexta. Naturalesa jurídica  
La presenta addenda té naturalesa administrativa, i és el règim jurídic aplicable a este l'establit en el títol I de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Qualssevol qüestions que se susciten pel que fa a l'aplicació, interpretació i efectes de la present addenda que no queden resoltes per la Comissió mixta de Seguiment prevista en la clàusula sèptima del conveni, seran resoltes pels òrgans de la jurisdicció contenciosa administrativa.  
En l'execució dels programes seran aplicables les bases acordades en el conveni subscrit en data 21 de desembre de 2005.  
I com a prova de conformitat, firmen la present addenda per duplicat, i queda un exemplar en poder de cada una de les parts firmants, al lloc i la data adés indicats.  
Per la Conselleria d'Educació de la Generalitat, el conseller: Alejandro Font de Mora Turón.  
Per el Ministeri d'Educació, el ministre: Ángel Gabilondo Pujol.